2013R0887 — FI — 08.10.2013 — 000.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.





Oikaisu









▼B

KOMISSION DELEGOITU ASETUS (EU) N:o 887/2013,

annettu 11 päivänä heinäkuuta 2013,

kansalaisaloitteesta annetun Euroopan parlamentin ja neuvoston asetuksen (EU) N:o 211/2011 liitteiden II ja III korvaamisesta







EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon kansalaisaloitteesta 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 211/2011 ( 1 ) ja erityisesti sen 16 artiklan, sekä katsoo seuraavaa: (1) Asetuksen (EU) N:o 211/2011 4 artiklan 1 kohdassa säädetään, että ehdotetun kansalaisaloitteen järjestäjien on rekisteröitävä se komissiossa ja ilmoitettava kyseisen asetuksen liitteessä II esitetyt tiedot. (2) Liitteen II tietoja on muutettava, jotta 4 artiklan 2 kohdan a alakohdassa esitettyjen rekisteröintivaatimusten täyttyminen on helpompi tarkistaa komissiossa, rekisteröintipyyntöjen asianmukainen hallinnollinen käsittely varmistetaan sekä järjestäjien ja komission yhteydenpitoa helpotetaan koko kansalaisaloitemenettelyn mittaan. (3) Kuusi jäsenvaltiota on pyytänyt muutoksia asetuksessa (EU) N:o 211/2011 olevan liitteen III lomakkeissa vaadittuihin tietoihin. (4) Komissiolla on valta muuttaa asetuksen liitteitä II ja III Euroopan unionin toiminnasta tehdyn sopimuksen 290 artiklan mukaisesti. Liitteen III osalta komission on otettava huomioon jäsenvaltioiden sille toimittamat tiedot. (5) Koska monet komissiossa rekisteröityjen kansalaisaloitteiden järjestäjät keräävät parhaillaan tuenilmauksia asetuksen (EU) N:o 211/2011 5 artiklan mukaisesti, on tärkeää antaa näiden kerääjien käyttää yhtä lailla tämän asetuksen liitteessä II esitettyjä lomakkeita kuin niiden aikaisempiakin versioita, sekä katsoo seuraavaa: ON HYVÄKSYNYT TÄMÄN ASETUKSEN:







1 artikla

Muutetaan asetus (EU) N:o 211/2011 seuraavasti:

a) Korvataan liite II tämän asetuksen liitteellä I.

b) Korvataan liite III tämän asetuksen liitteellä II.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tuenilmausten keruuseen ehdotettujen kansalaisaloitteiden allekirjoittajilta voidaan käyttää asetuksen (EU) N:o 211/2011 aiemman tekstin, joka oli voimassa ennen tämän asetuksen voimaantuloa, liitteen III mukaisia lomakkeita sellaisten kansalaisaloitteiden osalta, jotka on rekisteröity asetuksen (EU) N:o 211/2011 4 artiklan mukaisesti ennen tämän asetuksen voimaantuloa.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I









”LIITE II

EHDOTETUN KANSALAISALOITTEEN REKISTERÖINTIÄ VARTEN VAADITTAVAT TIEDOT

1. Ehdotetun kansalaisaloitteen nimi (enintään 100 merkkiä)

2. Aihe (enintään 200 merkkiä)

3. Kyseessä olevan ehdotetun kansalaisaloitteen, jonka perusteella komissiota pyydetään toimimaan, tavoitteiden kuvaus (enintään 500 merkkiä)

4. Perussopimusten määräykset, joita ehdotetun toimen järjestäjät pitävät asiaan kuuluvina

5. Kansalaistoimikunnan seitsemän jäsenen täydelliset nimet, postiosoitteet, kansalaisuudet ja syntymäajat sekä erityisesti edustaja ja varaedustaja ja heidän sähköpostiosoitteensa ja puhelinnumeronsa ( 2 )

6. Kansalaistoimikunnan seitsemän jäsenen täydelliset nimet, postiosoitteet, kansalaisuudet ja syntymäajat todistavat asiakirjat

7. Ehdotetun kansalaisaloitteen kaikki tuki- ja rahoituslähteet rekisteröintihetkellä (2) . Järjestäjät voivat liiteasiakirjalla toimittaa tarkempia tietoja ehdotetun kansalaisaloitteen aiheesta, tavoitteista ja taustasta. He voivat halutessaan esittää myös luonnoksen säädökseksi.









LIITE II









”LIITE III

TUENILMAUSLOMAKE – A OSA (1)

(jäsenvaltiot, jotka eivät vaadi henkilökohtaisen tunnistenumeron / henkilöasiakirjan numeron ilmoittamista)

TUENILMAUSLOMAKE – B OSA (1)

(jäsenvaltiot, jotka vaativat henkilökohtaisen tunnistenumeron / henkilöasiakirjan numeron ilmoittamista)use

►(1) C2

►(1) C2

C OSA

1. Vaatimukset sellaisten jäsenvaltioiden osalta, jotka eivät vaadi henkilökohtaisen tunnistenumeron / henkilöasiakirjan numeron ilmoittamista (tuenilmauslomake – A osa):



Jäsenvaltio Allekirjoittajat, joiden tuenilmaus toimitetaan asianomaiselle jäsenvaltiolle Belgia — Belgiassa asuvat henkilöt — Belgian ulkopuolella asuvat Belgian kansalaiset, jos he ovat ilmoittaneet asuinpaikkansa kansallisille viranomaisille Tanska — Tanskassa asuvat henkilöt — Tanskan ulkopuolella asuvat Tanskan kansalaiset, jos he ovat ilmoittaneet asuinpaikkansa kansallisille viranomaisille Saksa — Saksassa asuvat henkilöt — Saksan ulkopuolella asuvat Saksan kansalaiset, jos he ovat ilmoittaneet asuinpaikkansa kansallisille viranomaisille Viro — Virossa asuvat henkilöt — Viron ulkopuolella asuvat Viron kansalaiset Irlanti — Irlannissa asuvat henkilöt Luxemburg — Luxemburgissa asuvat henkilöt — Luxemburgin ulkopuolella asuvat Luxemburgin kansalaiset, jos he ovat ilmoittaneet asuinpaikkansa kansallisille viranomaisille Alankomaat — Alankomaissa asuvat henkilöt — Alankomaiden ulkopuolella asuvat Alankomaiden kansalaiset Slovakia — Slovakiassa asuvat henkilöt — Slovakian ulkopuolella asuvat Slovakian kansalaiset Suomi — Suomessa asuvat henkilöt — Suomen ulkopuolella asuvat Suomen kansalaiset Yhdistynyt kuningaskunta — Yhdistyneessä kuningaskunnassa asuvat henkilöt

2. Jäsenvaltiot, jotka vaativat asianomaisen jäsenvaltion myöntämän henkilökohtaisen tunnistenumeron / henkilöasiakirjan numeron ilmoittamisen, siten kuin jäljempänä on mainittu (tuenilmauslomake – B osa): BULGARIA — Единен граждански номер (henkilönumero) TŠEKKI — Občanský průkaz (kansallinen henkilökortti) — Cestovní pas (passi) KREIKKA — Δελτίο Αστυνομικής Ταυτότητας (henkilökortti) — Διαβατήριο (passi) — Βεβαίωση Εγγραφής Πολιτών Ε.Ε./Έγγραφο πιστοποίησης μόνιμης διαμονής πολίτη Ε.Ε. (oleskelutodistus / pysyvää oleskelua koskeva todistus) ESPANJA — Documento Nacional de Identidad (henkilökortti) — Pasaporte (passi) — Número de Identidad de Extranjero, de la tarjeta o certificado, correspondiente a la inscripción en el Registro Central de Extranjeros (kortissa tai todistuksessa esiintyvä ulkomaalaisen tunnistenumero (NIE), joka vastaa rekisteröintinumeroa ulkomaalaisten keskusrekisterissä) RANSKA — Passeport (passi) — Carte nationale d’identité (kansallinen henkilökortti) KROATIA — Osobni identifikacijski broj (henkilökohtainen tunnistenumero) ITALIA — Passaporto (passi), inclusa l’indicazione dell’autorità di rilascio (mukaan lukien myöntänyt viranomainen) — Carta di identità (henkilökortti), inclusa l’indicazione dell’autorità di rilascio (mukaan lukien myöntänyt viranomainen) KYPROS — Δελτίο Ταυτότητας (kansalaisen tai asukkaan henkilökortti) — Διαβατήριο (passi) LATVIA — Personas kods (henkilökohtainen tunnistenumero) LIETTUA — Asmens kodas (henkilönumero) UNKARI — személyazonosító igazolvány (henkilökortti) — útlevél (passi) — személyi azonosító szám (személyi szám) (henkilökohtainen tunnistenumero) MALTA — Karta tal-Identità (henkilökortti) ITÄVALTA — Reisepass (passi) — Personalausweis (henkilökortti) PUOLA — Numer ewidencyjny PESEL (henkilökohtainen PESEL-tunnistenumero) PORTUGALI — Bilhete de identidade (henkilökortti) — Passaporte (passi) — Cartão de Cidadão (kansalaiskortti) ROMANIA — carte de identitate (henkilökortti) — pașaport (passi) — certificat de înregistrare (rekisteröintitodistus) — carte de rezidență permanentă pentru cetățenii UE (EU-kansalaisen pysyvää oleskelua koskeva kortti) — Cod Numeric Personal (henkilökohtainen tunnistenumero) SLOVENIA — Enotna matična številka občana (henkilökohtainen tunnistenumero) RUOTSI — Personnummer (henkilökohtainen tunnistenumero)”